

**REPUBLIKA HRVATSKA**

**SISAČKO-MOSLAVAČKA ŽUPANIJA**

## OPĆINA DONJI KUKURUZARI

**OPĆINSKO VIJEĆE**

KLASA : 400-06/24-01/06

URBROJ : 2176/07-01-24-4

Donji Kukuruzari, 09. prosinca 2024. godine

Na temelju članka 18. Zakona o proračunu („Narodne novine“ 144/21) i članka 35. Zakona o lokalnoj i područnoj (regionalnoj) samoupravi („Narodne novine“ broj: 33/01., 60/01. - vjerodostojno tumačenje, 129/05., 109/07., 125/08., 36/09. 150/11., 144/12., 19/13., 137/15., 123/17., 98/19 i 144/20) i članka 22. Statuta Općine Donji Kukuruzari („Službeni vjesnik“ broj 8/23) Općinsko vijeće Općine Donji Kukuruzari na 24.sjednici održanoj 09. prosinca 2024.godine donosi

# O D L U K U

**o izvršavanju Proračuna Općine Donji Kukuruzari**

**za 2025. godinu**

## Opće odredbe

**Članak 1.**

Ovom Odlukom uređuje se struktura prihoda i primitaka te rashoda i izdataka Proračuna Općine Donji Kukuruzari za 2025. godinu (nadalje: **Općinski proračun**), izvršavanje općinskog proračuna, upravljanje financijskom i nefinancijskom imovinom, način korištenja prihoda i rashoda, prava i obveze proračunskih korisnika, ovlasti pojedinih tijela Općine Donji Kukuruzari, utvrđivanje mogućnosti i opseg zaduživanja i davanja jamstava, nadzor nad korištenjem proračunskih sredstava, te druga pitanja u svezi izvršavanja općinskog proračuna.

 Odredbe ove Odluke odnose se i na proračunskog korisnika općinskog proračuna, Narodnu knjižnicu i čitaonicu „Napredak“ Donji Kukuruzari (nadalje: **Proračunski korisnik**).

 U Općinskom proračunu planirana su sredstva za pokriće preuzetih obveza iz prethodne godine, kao i sredstva za plaćanje obveza nastalih u tekućoj fiskalnoj godini.

**Članak 2.**

 Općinski proračun se sastoji od općeg i posebnog dijela, te obrazloženja proračuna.

 **Opći dio** proračuna sadrži sažetak Računa prihoda i rashoda i Računa financiranje, te Račun prihoda i rashoda i Račun financiranja. .

**Posebni dio** proračuna sastoji se od plana rashoda i izdataka državnog proračuna odnosno jedinice lokalne i područne (regionalne) samouprave i njihovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**Obrazloženje proračuna** sastoji se obrazloženja općeg dijela proračuna i obrazloženja posebnog dijela proračuna

Prihodi i primici, rashodi i izdaci Proračuna općine i financijskog plana iskazuju se i sustavno prate prema proračunskim klasifikacijama i to: organizacijskoj, ekonomskoj, funkcijskoj, programskoj klasifikaciji i prema izvorima financiranja.

**Članak 3.**

Na Općinski proračun i proračunskog korisnika primjenjuje se proračunsko računovodstvo.

 Svi prihodi i primici, te rashodi i izdaci Općinskog proračuna, utvrđeni za pojedine namjene, iskazuju se na bruto načelu.

 Općinski proračun je uravnotežen, a uravnoteženje istoga, po ukazanoj potrebi, provodit će se tijekom proračunske godine izmjenama i dopunama, a sve sukladno zakonu.

## Izvršavanje proračuna

**Članak 4.**

 Sredstva u Općinskom proračunu koriste se za financiranje rashoda tijela Općine Donji Kukuruzari i proračunskog korisnika u visini utvrđenoj Općinskim proračunom i to za:

- programe, projekte i aktivnosti općinskih tijela (predstavničko, izvršno i upravno tijelo),

- djelatnost Proračunskog korisnika,

- ostalim korisnicima proračunskih sredstava po pojedinim programima, projektima i aktivnostima.

 Naplata prihoda i primitaka, te njihova uplata u općinski proračun i izvršavanje svih rashoda i izdataka obavlja se sukladno njihovim namjenama.

 Općinski proračun izvršava se sukladno raspoloživim sredstvima i dospjelim obvezama.

 Aktivnosti i projekti, za koje su sredstva osigurana u Općinskom proračunu, a koji ne budu realizirani tijekom 2025. godine, mogu se prenijeti i izvršavati u sljedećoj proračunskoj godini pod uvjetom da na kraju proračunske godine ostanu neizvršena ili izvršena u iznosu manjem od planiranoga, a bez izvršenih preraspodjela tijekom godine.

**Članak 5.**

 Sredstva iz Općinskog proračuna osiguravaju se proračunskim korisnicima koji su u posebnom dijelu Proračuna općine određeni za nositelje sredstava raspoređenih po pojedinim pozicijama odnosno programima i po vrstama rashoda i izdataka.

Proračunski korisnici dobivena proračunska sredstva mogu koristiti samo za namjene koje su određene Općinskom proračunu i to do visine utvrđene u njegovu Posebnom dijelu, a prema načelima štednje i racionalnog korištenja dobivenih sredstava.

 Ako se tijekom godine utvrdi da su sredstva korištena nepravilno proračunskom korisniku će se umanjiti sredstva u visini nenamjenskog korištenja istih ili će se privremeno obustaviti isplata na stavkama s kojih su sredstva bila nenamjenski utrošena.

Proračunski korisnik jedanput godišnje podnosi izvješće o namjenskom trošenju dobivenih sredstava.

 Proračunski korisnik odgovoran je za izvršavanje svih rashoda i izdataka sukladno namjenama za koje su dobivena.

 Proračunski korisnik može zadržati vlastite prihode i koristiti se njima, uz obvezu da o njihovu ostvarivanju jedanput godišnje podnese izvješće općinskom vijeću.

 Prihodi iz stavka 6. ovoga članka mogu se koristiti isključivo za redovnu djelatnost proračunskog korisnika.

 Prihodi od vlastite djelatnosti proračunskog korisnika planiraju se u financijskom planu i iskazuju se u konsolidiranim financijskim izvještajima Općinskog proračuna, polugodišnje i godišnje.

Ostali korisnici proračunskih sredstava (udruge i sl.) za dobivena sredstva podnose izvješće najkasnije do 15. listopada tekuće godine, te Plan rada i financijski plan za sljedeću proračunsku godinu.

**Članak 6.**

Proračunskom korisniku utvrđuje se izuzeće od obveze uplate svih svojih namjenskih i vlastitih prihoda u općinski proračun.

**Članak 7.**

Općinski proračun se izvršava na temelju zahtjeva proračunskih korisnika koji su usklađeni s financijskim planovima i sukladno likvidnim mogućnostima Općinskog proračuna.

Ukoliko se prihodi Općinskog proračuna ne naplaćuju u planiranim iznosima sredstva predviđena proračunskim korisnicima umanjit će se razmjerno tomu neostvarenju prihoda.

 Svaki rashod i izdatak iz Općinskog proračuna mora se temeljiti na vjerodostojnoj financijskoj ispravi kojom se dokazuje obveza plaćanja, a koju potpisom ovjerava općinski načelnik.

**Članak 8.**

 Sredstva za plaće, naknade, troškove i materijalna prava dužnosnika, službenika i namještenika isplaćivat će se sukladno zakonu i aktima Općine Donji Kukuruzari.

**Članak 9.**

Ukoliko se prihodi Općinskog proračuna ne naplaćuju u planiranim svotama i planiranom dinamikom tijekom 2025. godine prednost u podmirenju izdataka Općinskog proračuna imat će sredstva za redovnu djelatnost Općine Donji Kukuruzari.

**Članak 10.**

**Proračunska zaliha** je dio Proračuna koji se tijekom godine koristi za nepredviđene namjene za koje u Općinskom proračunu nisu osigurana sredstva ili za namjene za koje se tijekom godine pokaže da za njih u Općinskom proračunu nisu utvrđena dostatna sredstva jer ih, pri planiranju, nije bilo moguće predvidjeti (rashodi nastali pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredvidivih nesreća i sl.).

Proračunska zaliha, iz stavka 1. ovoga članka, utvrđena je na poziciji MT 13(00201) Općinskog proračuna, a ista iznosi 200,00 eura.

O trošenju sredstava proračunske zalihe odlučuje Općinski načelnik, a o korištenju istih izvijestit će Općinsko vijeće na prvoj sljedećoj sjednici i obrazložiti nužnost takova postupanja.

Sredstva proračunske zalihe ne mogu se koristiti za pozajmljivanje, kreditiranje.

**Članak 11.**

 Sredstva za financiranje javnih potreba u komunalnom gospodarstvu, društvenim djelatnostima, sportu, kulturi, socijalnim potrebama i sl. raspoređivat će se sukladno programima koji će biti doneseni naknadno, na temelju općinskog proračuna i kojima će biti utvrđeni kriteriji za dodjelu istih, a sukladno realizaciji općinskog proračuna.

**Članak 12.**

Pogrešno ili više uplaćeni prihodi u Općinski proračun vraćaju se uplatiteljima na teret tih prihoda.

Odluku o odobrenju povrata sredstava iz stavka 1. ovoga članka, na temelju obavijesti financijske agencije (FINA) i izvješća računovodstvenog referenta, donosi Općinski načelnik.

**Članak 13.**

 Imovinu Općine Donji Kukuruzari čini financijska i nefinancijska imovina u njezinu vlasništvu (nadalje: Općinska imovina).

Općinskom imovinom upravlja Općinsko vijeće i Općinski načelnik sukladno zakonu o i Statutu Općine Donji Kukuruzari.

 Tijela iz stavka 2. ovoga članka općinskom imovinom dužni su upravljati pažnjom dobrog gospodara, racionalno i transparentno, savjesno i odgovorno, a sve sukladno zakonu i aktima Općine Donji Kukuruzari.

**Članak 14.**

 Kada se proračunska sredstva koriste za osnivanje, sanaciju, dokapitalizaciju ili udio u sredstvima pravne osobe tada Općina Donji Kukuruzari postaje vlasnikom u tim pravnim osobama razmjerno uloženim sredstvima.

**Članak 15.**

 Proračunska sredstva se mogu preraspodijeliti na proračunskim stavkama općinskog proračuna, kod proračunskih korisnika ili između proračunskih korisnika, ali najviše do 5% od planiranoga iznosa.

Odluku o preraspodjeli iz stavka 1. ovoga članka donosi Općinski načelnik.

O izvršenim prenamjenama, sukladno stavku 1. ovoga članka, Općinski načelnik izvijestit će Općinsko vijeće dva puta godišnje (na prvoj sjednici po isteku prvog polugodišta, te na zadnjoj sjednici u 2025. godini).

**Članak 16.**

 Nadzor nad korištenjem proračunskih sredstava i izvršavanjem Općinskog proračuna, te nadzor nad ukupnim materijalno financijskim poslovanjem Općine Donji Kukuruzari obavlja Općinsko vijeće.

 Općinski načelnik odgovoran je Općinskom vijeću za planiranje i izvršavanje Proračuna općine.

**Članak 17.**

 Općinski načelnik obustavit će od izvršenja odluku koja je u suprotnosti sa zakonom i ovom Odlukom.

Odgoda plaćanja i obročna otplata duga, te prodaja, otpis ili djelomičan otpis potraživanja provodit će se temeljem podnesenih zahtjeva na način i u postupku sukladno Uredbi Vlade Republike Hrvatske.

**Članak 18.**

 Općinski načelnik, po podnesenoj i obrazloženoj zamolbi, a sukladno programima i utvrđenim kriterijima, donosi odluku o ne/odobrenju sredstava korisnicima proračuna.

# Članak 19.

Općinski proračun se izvršava na temelju mjesečnih proračunskih odobrenja Proračunskom korisniku i ostalim korisnicima proračuna, sukladno raspoloživim sredstvima i realizaciji Općinskog proračuna.

Računovodstveni referent priprema, a Općinski načelnik utvrđuje, mjesečnu raspodjelu sredstava sukladno izvršenju općinskog proračuna i preuzetim obvezama Proračunskog korisnika, do visine planirane u godišnjem financijskom planu Proračunskog korisnika.

 Računovodstveni referent Općinskom načelniku podnosi mjesečno izvješće o izvršenju Općinskog proračuna.

**Članak 20.**

 Proračunski korisnik nefinancijsku imovinu može stjecati kupnjom i to samo u opsegu potrebnom za ispunjavanje svojih zadaća.

 Za stjecanje imovine bez naknade, koje bi imalo za posljedicu veće troškove za Općinu Donji Kukuruzari, korisnik iz stavka 1. ovoga članka treba dobiti prethodnu suglasnost osnivača.

**Članak 21.**

 Općinski načelnik, sukladno posebnim propisima i poštujući analizu troškova i koristi, te načela učinkovitosti i ekonomičnosti raspolaganja proračunskim sredstvima, može sklopiti ugovore o osiguranju.

**Članak 22.**

 Općina Donji Kukuruzari može se dugoročno zaduživati uzimanjem kredita i izdavanjem vrijednosnih papira, ali samo za investiciju koju financira iz svoga Općinskog proračuna.

Odluku iz stavka 1. ovoga članka, donosi Općinsko vijeće.

Postupak zaduživanja provodi se sukladno zakonu i Pravilniku o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“ broj 67/22).

**Članak 23.**

 Ustanova i trgovačka društva (Narodna knjižnica i čitaonica „Napredak“ Donji Kukuruzari i Poduzetnički inkubator „Donji Kukuruzaru“), kojima je osnivač Općina Donji Kukuruzari, mogu se zadužiti samo za investiciju i uz suglasnost osnivača, Općine Donji Kukuruzari.

 O suglasnosti iz stavka 1. ovoga članka odluku donosi Općinsko vijeće.

**Članak 24.**

 Općina Donji Kukuruzari, kao osnivač odnosno većinski vlasnik može dati i jamstva ustanovi i trgovačkim društvima iz članka 23. ove Odluke.

 Odluku o davanju jamstva iz stavka 1. ovoga članka donosi Općinsko vijeće.

# Članak 25.

Zaduživanja iz članaka 23. i dana jamstva, iz članka 24. ove Odluke, ulaze u opseg mogućeg zaduženja Općine Donji Kukuruzari utvrđen zakonom i Pravilnikom iz članka 22. ove Odluke.

# Članak 26.

 Financijski izvještaji za općinski proračun i za Proračunskog korisnika sačinjavaju se i dostavljaju Ministarstvu financija na način i u rokovima utvrđenim zakonom.

**Članak 27.**

 Općinski načelnik, uz obrazloženje potrebe, može odobriti plaćanje predujmom u visini od 10% iznosa predmetne obveze.

 Proračunski korisnik može platiti predujmom, ali samo uz suglasnost Općinskog načelnika i to do iznosa od najviše 2.654,46 eura.

## Završne odredbe

**Članak 28.**

 Proračunski korisnik izrađuje prijedlog financijskog plana i isti dostavljaju Općini Donji Kukuruzari do 15. rujna tekuće godine, a sve sukladno zakonu.

**Članak 29.**

Ova Odluka stupa na snagu 01. siječnja 2025. godine i biti će objavljena u „Službenom vjesniku“, službenom glasilu Općine Donji Kukuruzari**.**

Predsjednik Općinskog vijeća

 Stipo Šapina